หนูอายุ16ปี หนูเป็นตกขาวสีของตกขาวหนูเป็นสีขาว ไม่มีกลิ่น รักษาไม่หาย หนูเป็นตกขาวทุกวันเป็นเวลาจะ2ปีแล้ว หนูควรรักษายังไงดีคะ
สวัสดีครับ อันที่จริง ตกขาวนั้นเป็นสิ่งที่ร่างกายสร้างขึ้นเอง เพื่อช่วยสร้างความชุ่มชื้นในช่องคลอด และช่วยลดการติดเชื้อในช่องคลอด ดังนั้น ถ้าตกขาวมีสีขาว ไม่มีกลิ่น ไม่คัน ไม่มีเลือดปน และปริมาณไม่มาก ก็ถือว่าปกติอยู่ครับ เพราะเป็นสิ่งที่ถูกขับออกมาเป็นระยะๆ อยู่แล้วแต่ตามที่กล่าวไปว่า หากตกขาวมีสีผิดปกติ (เช่น สีคล้ำ) มีกลิ่นเหม็น มีอาการคัน หรือมีปริมาณมากผิดปกติ ก็แสดงว่ามีการติดเชื้อ จึงควรรับการตรวจรักษาโดยแพทย์นรีเวชต่อไปครับ